section_heading: Životopis
paragraph_text: Podrijetlom je iz zadarske patricijske obitelji Grisogono. Rano je ostao bez roditelja pa se za njegov odgoj brinuo stric Franjo Grisogono. Osnovnu humanističku naobrazbu stekao je u Zadru, a 1498. otišao je na studij u Padovu gdje studira pravo i matematiku, a kasnije i filozofiju i medicinu. Za studija držao je na padovanskom sveučilištu nekoliko govora o filozofiji i etici, a nakon diplomiranja predavao je astrologiju i matematiku (1507. – 1508.).Opća i nacionalna enciklopedija u 20 knjiga, sv. VIII., str. 35.